2006R1282 — LV — 16.05.2007 — 002.001

Šis dokuments ir izveidots vienīgi dokumentācijas nolūkos, un iestādes neuzņemas nekādu atbildību par tā saturu

Grozīta ar:

▼B

KOMISIJAS REGULA (EK) Nr. 1282/2006

(2006. gada 17. augusts),

ar ko nosaka īpašus sīki izstrādātus noteikumus par to, kā piemērot Padomes Regulu (EK) Nr. 1255/1999 attiecībā uz piena un piena produktu eksporta licencēm un eksporta kompensācijām

I

NODAĻA

IEVADA NOTEIKUMI

1. pants

Šajā regulā noteikti:

2. pants

Piemēro Regulu (EK) Nr. 800/1999 un Regulu (EK) Nr. 1291/2000, ja vien šajā regulā nav paredzēts citādi.

II

NODAĻA

VISPĀRĒJIE NOTEIKUMI

3. pants

1. Izņemot gadījumos, kas minēti Regulas (EK) Nr. 1291/2000 5. panta 1. punkta pirmās daļas pirmajā līdz ceturtajā ievilkumā, eksporta licence jāuzrāda, eksportējot tos Kopienas produktus, kas minēti Regulas (EK) Nr. 1255/1999 1. pantā, par kuriem pieprasīta eksporta kompensācija.

Atkāpjoties no Regulas (EK) Nr. 1291/2000 5. panta 1. punkta pirmā ievilkuma, eksporta licenci ar iepriekš noteiktu kompensāciju var izmantot, lai piešķirtu kompensāciju par piena produktu eksportu, kā minēts Regulas (EK) Nr. 800/1999 36. panta 1. punkta c) apakšpunktā.

2. Lai piešķirtu kompensāciju, Regulas (EK) Nr. 1255/1999 1. pantā minētajiem produktiem jāatbilst attiecīgajām Eiropas Parlamenta un Padomes Regulas (EK) Nr. 852/2004 ( 12 ) un Eiropas Parlamenta un Padomes Regulas (EK) Nr. 853/2004 ( 13 ) prasībām, jo īpaši sagatavošanai apstiprinātā uzņēmumā un atbilstībai identifikācijas marķējuma prasībām, kas norādītas Regulas (EK) Nr. 853/2004 II pielikuma I iedaļā.

4. pants

1. Izmaksājamā kompensācija ir vienāda ar likmi, kas ir spēkā eksporta licences pieprasīšanas dienā vai, ja tas ir nepieciešams, tiek iesniegta pagaidu licence.

2. Pieteikumus licencēm ar iepriekš noteiktu kompensāciju attiecībā uz Regulas (EK) Nr. 1255/1999 1. pantā minētajiem produktiem, kas Regulas (EK) Nr. 1291/2000 17. panta nozīmē ir iesniegti trešdienā un ceturtdienā pēc katra konkursa posma beigām, kā minēts Komisijas Regulas (EK) Nr. 581/2004 ( 14 ) 2. panta 2. punktā un Komisijas Regulas (EK) Nr. 582/2004 ( 15 ) 2. panta 2. punktā, uzskata par iesniegtiem nākamajā darba dienā pēc minētās ceturtdienas.

3. Licences pieteikumu un licenču 7. iedaļā ir jānorāda galamērķa valsts un galamērķa valsts vai teritorijas kods, kā norādīts valstu un teritoriju nomenklatūrā Kopienas ārējās tirdzniecības statistikā un dalībvalstu savstarpējās tirdzniecības statistikā, kā noteikts Komisijas Regulā (EK) Nr. 750/2005 ( 16 ).

4. Piemērojot Regulas (EK) Nr. 1291/2000 5. panta 1. punkta pirmās daļas ceturto ievilkumu, saskaņā ar kuru eksporta deklarācijā tiek norādīti daži atsevišķi kodi lauksaimniecības produktu eksporta kompensāciju vajadzībām, kā paredzēts Komisijas Regulā (EEK) Nr. 3846/87 ( 17 ) (turpmāk “kompensāciju nomenklatūrā”) vai kombinētajā nomenklatūrā, uzskata, ka dati, kas attiecas uz katru kodu, uzskatāmi par atsevišķu deklarāciju.

5. pants

Kompensāciju par siera eksportu nepiešķir, ja “robežas franko cena” eksportētājā dalībvalstī pirms kompensācijas pieteikuma iesniegšanas ir mazāka nekā EUR 230 par 100 kilogramiem. “Robežas franko cena” ir ražotāja noteiktā cena, kam pieskaita vienotas likmes summu EUR 3 par 100 kilogramiem.

Ja iesniegts pieteikums par eksporta kompensāciju, licences pieteikumu un licenču 22. iedaļā jābūt vārdiem “atbilst minimālajai robežas franko cenai, kas minēta Regulas (EK) Nr. 1282/2006 5. pantā”.

Pēc kompetento iestāžu lūguma pieteikumu iesniedzēji uzrāda jebkādu papildu informāciju un pamatojumu, ko minētās iestādes uzskata par vajadzīgu, lai pēc muitas formalitāšu izpildes nodrošinātu atbilsmi robežas franko cenai, kā arī vajadzības gadījumā atļautu šīm iestādēm veikt jebkādas pārskatu pārbaudes, kā paredzēts Padomes Regulā (EEK) Nr. 4045/89 ( 18 ).

6. pants

1. Produktu kategorijas, kas minētas Lauksaimniecības nolīgumā, kas noslēgts VVTT tirdzniecības sarunu Urugvajas kārtā (turpmāk “Lauksaimniecības nolīgums”), ir tās, kas norādītas šīs regulas I pielikumā.

2. Produktu grupas, kas minētas Regulas (EK) Nr. 800/1999 4. panta 2. punkta pirmās daļas otrajā ievilkumā, ir tās, kas norādītas šīs regulas II pielikumā.

7. pants

1. Licences pieteikumu un licenču 16. iedaļā ir jānorāda kompensāciju nomenklatūras produkta 12 ciparu kods, ja tiek pieprasīta kompensācija, vai kombinētās nomenklatūras produkta 8 ciparu kods, ja kompensācija netiek pieprasīta. Licences ir derīgas tikai attiecībā uz šo produktu, izņemot 2. un 3. punktā norādītos gadījumus.

2. Atkāpjoties no šā panta 1. punkta, eksporta licence ir derīga arī, lai eksportētu produktu, uz kuru attiecas produkta 12 ciparu kods, kas nav norādīts licences 16. ailē, ja eksporta kompensācijas apjoms abiem produktiem ir vienāds un ja abi produkti pieder pie tās pašas produktu kategorijas, kas minēta I pielikumā.

3. Atkāpjoties no šā panta 1. punkta, eksporta licence ir derīga arī, lai eksportētu produktu, uz kuru attiecas produkta 12 ciparu kods, kas nav norādīts licences 16. ailē, ja abi produkti pieder pie tās pašas produktu kategorijas, kas minēta II pielikumā.

Šādā gadījumā kompensācijas aprēķina saskaņā ar Regulas (EK) 800/1999 4. panta 2. punkta otro daļu.

8. pants

Eksporta licences ir derīgas no izsniegšanas dienas Regulas (EK) Nr. 1291/2000 23. panta 1. punkta nozīmē līdz:

9. pants

1. Tirgus dalībnieki var iesniegt pieteikumu pagaidu eksporta licences saņemšanai attiecībā uz daudzumu, kas atbilst viņu piedāvājumam, atkarībā no drošības naudas iemaksas, ja konkursu izsludina valsts iestāde trešā valstī, kā minēts Regulas (EK) Nr. 1291/2000 49. panta 1. punktā, izņemot uzaicinājumus piedalīties konkursā attiecībā uz produktiem, kas atbilst KN kodam 0406.

Drošības nauda par pagaidu licencēm ir 75 % no summas, kas tiek aprēķināta saskaņā ar šīs regulas 10. pantu, ne mazāk kā EUR 5 par 100 kilogramiem.

Tirgus dalībniekiem ir jāiesniedz apliecinājums, ka iestāde, kura publicējusi uzaicinājumu uz konkursu, ir valsts iestāde vai ka tās darbību reglamentē publiskās tiesības.

2. Pagaidu licences izsniedz piektajā darba dienā pēc pieteikuma iesniegšanas, ja tajā laikā nav pieņemti pasākumi, kas minēti 11. panta 2. punktā.

3. Atkāpjoties no Regulas (EK) Nr. 1291/2000 49. panta 5. punkta, minētajā punktā paredzētā informācija ir jāiesniedz 60 dienu laikā.

Pirms šā termiņa beigām tirgus dalībniekiem ir jāpieprasa galīgā eksporta licence, kas tiek izsniegta, uzrādot apliecinājumu, ka tiem piešķirts līgums.

Uzrādot apliecinājumu, ka piedāvājums ir noraidīts, vai arī, ka līgumā piešķirtais daudzums ir mazāks nekā pagaidu licencē norādītais, ir jāatmaksā attiecīgi visa vai daļa drošības naudas.

4. Licences pieteikumi, kas minēti 2. un 3. punktā, ir jāiesniedz saskaņā ar Regulas (EK) Nr. 1291/2000 13. pantu.

5. Šīs nodaļas noteikumus, izņemot 11. pantā paredzētos, piemēro galīgām eksporta licencēm.

6. Licencēm, kas ir izsniegtas saskaņā ar šo pantu, 4. panta 3. punktā minētā galamērķa valsts ir jānorāda kā obligāts galamērķis Regulas (EK) Nr. 800/1999 19. panta 5. punkta nozīmē.

7. Regulas (EK) Nr. 1291/2000 49. panta 9. punkta c) apakšpunktu nepiemēro.

10. pants

1. Regulas (EK) Nr. 1291/2000 15. panta 2. punktā minētā drošības nauda ir vienāda ar šādu kompensācijas procentuālo daļu, kura noteikta katram produktu kodam un kuru piemēro dienā, kad iesniegts eksporta licences pieteikums:

Tomēr drošības nauda nedrīkst būt mazāka kā EUR 5 par 100 kg.

Pirmajā daļā minēto kompensācijas apjomu aprēķina attiecīgā produkta kopapjomam, izņemot piena produktiem ar cukura piedevu.

Piena produktiem ar cukura piedevu pirmajā daļā minētais kompensācijas apjoms ir vienāds ar attiecīgo visa produkta kopējo daudzumu, kas reizināts ar kompensācijas likmi vienam kilogramam piena produkta.

2. Regulas (EK) Nr. 1291/2000 35. panta 3. punkts neattiecas uz licencēm, kas izsniegtas saskaņā ar šo regulu.

11. pants

1. Eksporta licences ar iepriekš noteiktu kompensāciju izsniedz piektajā darba dienā pēc pieteikumu iesniegšanas dienas, ja daudzumi, par kādiem iesniegti licences pieteikumi, ir paziņoti saskaņā ar Komisijas Regulas (EK) Nr. 562/2005 ( 19 ) 9. panta 1. punktu un ja nav pieņemti pasākumi, kas minēti šīs regulas 2. punkta a) un b) apakšpunktā.

2. Ja eksporta licenču izsniegšana izraisītu vai varētu izraisīt pieejamo budžeta līdzekļu pārsniegšanu vai maksimālo daudzumu, ko var eksportēt, saņemot kompensāciju, izlietošanu attiecīgajā 12 mēnešu laika posmā vai īsākā laika posmā, kas jānosaka, ievērojot šīs regulas 12. pantu, ņemot vērā Regulas (EK) Nr. 1255/1999 31. panta 13. punktu, vai neļautu turpināt izvešanu atlikušajā laika posmā, Komisija var:

Ja pirmās daļas a) apakšpunktā minētais koeficients ir mazāks nekā 0,4, tad pieteikuma iesniedzēji trīs darba dienu laikā pēc tā lēmuma publicēšanas, ar kuru nosaka koeficientu, var lūgt anulēt licences pieteikumu un lūgt atbrīvot savu drošības naudu.

Pirmās daļas c) apakšpunktā norādītajos gadījumos licences pieteikumi, kas iesniegti licences apturēšanas periodā, nav derīgi.

Pirmās daļas a), b) un c) apakšpunktā minētos pasākumus var īstenot vai pielāgot atkarībā no produkta kategorijas un galamērķiem vai galamērķu grupām.

Piemērojot pirmo daļu attiecībā uz minēto produktu, ņem vērā tirdzniecības sezonas raksturu, tirgus situāciju un jo īpaši cenu tendenci tirgū, un eksporta apstākļus, kas no tā izriet.

3. Šā panta 2. punktā paredzētos pasākumus var noteikt arī tad, ja eksporta licenču pieteikumi attiecas uz daudzumiem, kas pārsniedz vai var pārsniegt parastos apgrozībā laižamos daudzumus vienam galamērķim vai galamērķu grupai, un pieprasīto atļauju izdošana radītu spekulācijas risku, tirgus dalībnieku konkurences traucējumus vai attiecīgās tirdzniecības traucējumus Kopienas tirgū.

4. Ja pieteikumi licencēm tiek noraidīti vai pieprasītie daudzumi tiek samazināti, nekavējoties jāatbrīvo drošības nauda par tiem daudzumiem, par kuriem pieteikumi nav pieņemti.

12. pants

Ja pastāv risks, ka kopējais daudzums, par kuru ir iesniegti licences pieteikumi, pārāk ātri sasniedz maksimālos daudzumus, ko var eksportēt attiecīgajā 12 mēnešu periodā, saņemot kompensāciju saskaņā ar Regulas (EK) Nr. 1255/1999 42. panta 2. punktu, var lemt par šo maksimālo daudzumu sadali pa periodiem, kas ir jānosaka.

13. pants

1. Ja eksportētais daudzums pārsniedz licencē norādīto daudzumu, kompensācija par pārsniegumu netiek maksāta.

Šajā nolūkā licences 22. iedaļā ir jābūt vārdiem: “Kompensācijas maksā tikai par 17. un 18. iedaļā uzrādītajiem daudzumiem”.

2. Atkāpjoties no Regulas (EK) Nr. 1291/2000 8. panta 5. punkta un 35. panta 2. punkta par pieļaujamajām novirzēm eksportējamajiem daudzumiem, piemēro šādas likmes:

14. pants

Regulas 11. pantu nepiemēro attiecībā uz eksporta licenču izsniegšanu pārtikas atbalsta piegādēm, kā minēts Lauksaimniecības nolīguma 10. panta 4. punktā.

15. pants

1. Licencēm, kas ir izsniegtas par produktiem, kas atbilst KN kodam 0406, licences pieteikumu un licenču 20. iedaļā ieraksta šādus vārdus:

“Licence derīga … zonai, kā noteikts Regulas (EK) Nr. 1282/2006 15. panta 2. punktā”.

2. Šā panta 1. punktā izmanto šādas definīcijas:

3. Licences pieteikumu un licenču 20. iedaļā norādītā zona, kas minēta 1. punktā, ir obligāts galamērķis.

Norādītā zona ir tā, kas noteikta šā panta 2. punktā, pie kuras pieder licences pieteikumā un licences 7. iedaļā norādītā galamērķa valsts.

Ja faktiskais galamērķis atrodas zonā, kas nav norādīta licences pieteikumā un licencē, kompensācija netiek maksāta. Nepiemēro Regulas (EK) Nr. 800/1999 18. panta 3. punktu.

16. pants

1. Kompensācija par piena produktiem ar cukura piedevu ir šādu komponentu summa:

▼M2

2. Komponentu, kas minēts 1. punta a) apakšpunktā, aprēķina, kompensācijas fiksēto summu reizinot ar piena produkta kopējo daudzumu procentos produktā.

▼B

3. Komponentu, kas minēts 1. punkta b) apakšpunktā, aprēķina, reizinot saharozes kopējo daudzumu produktā līdz 43 % apjomā no kopsvara ar kompensācijas pamatapjomu, kas ir piemērojams dienā, kad tiek iesniegts licences pieteikums produktiem, kas ir minēti Padomes Regulas (EK) Nr. 318/2006 ( 20 ) 1. panta 1. punkta c) apakšpunktā.

▼M2 —————

▼B

17. pants

1. Eksporta licences pieteikumiem attiecībā uz pienu un piena produktiem, ko eksportē kā produktus ar KN kodu 0406 30 saskaņā ar Regulas (EK) Nr. 800/1999 11. panta 6. punkta trešo ievilkumu, pievieno kopiju atļaujai izmantot attiecīgo muitas procedūru.

2. Licences pieteikumu un licenču 20. iedaļā attiecībā uz 1. punktā minētā piena un piena produktu eksportu ir jābūt atsaucei uz šo pantu.

3. Dalībvalstis veic nepieciešamos pasākumus saskaņā ar 1. punktā minētajiem režīmiem, lai identificētu un pārbaudītu minētajā punktā uzskaitīto produktu, par kuriem ir pieprasīta kompensācija, kvalitāti un kvantitāti un lai piemērotu noteikumus attiecībā uz tiesībām saņemt kompensāciju.

III

NODAĻA

ĪPAŠIE NOTEIKUMI

1.

IEDAĻA

Eksports uz Kanādu

18. pants

1. Eksporta licence ir nepieciešama par siera eksportu uz Kanādu saskaņā ar kvotu, kas noteikta līgumā, kas noslēgts starp Eiropas Kopienu un Kanādu un kas apstiprināts ar Lēmumu 95/591/EK.

2. Licences pieteikumus pieņem tikai tad, ja pieteikumu iesniedzēji:

19. pants

Licences pieteikumos un licencēs norāda:

20. pants

1. Licences izsniedz nekavējoties pēc pieņemamu pieteikumu iesniegšanas. Pēc pieteikuma iesniedzēju lūguma izsniedz apstiprinātu licences kopiju.

2. Licence ir derīga no tās izsniegšanas dienas Regulas (EK) Nr. 1291/2000 23. panta 1. punkta nozīmē līdz 31. decembrim pēc šīs dienas.

Tomēr licences, kas izsniegtas no 20. līdz 31. decembrim, ir spēkā no nākamā gada 1. janvāra līdz 31. decembrim. Šajā gadījumā saskaņā ar 19. panta e) punktu licences pieteikumu un licenču 20. iedaļā jānorāda šis nākamais gads.

21. pants

1. Eksporta licences, ko saskaņā ar Regulas (EK) Nr. 1291/2000 24. pantu iesniedz kompetentajai iestādei aprēķinam un vīzēšanai drīkst izmantot tikai vienai eksporta deklarācijai. Pēc eksporta deklarācijas iesniegšanas licences ir izlietotas.

2. Eksporta licenču turētāji, pieprasot importa licenci, nodrošina apstiprinātas eksporta licences kopijas iesniegšanu kompetentajai Kanādas iestādei.

3. Atkāpjoties no Regulas (EK) Nr. 1291/2000 9. panta, licences nav nododamas citām personām.

4. Līdz 31. jūlijam par iepriekšējo sešu mēnešu periodu un līdz 31. janvārim par iepriekšējo kvotas gadu dalībvalsts kompetentā iestāde dara Komisijai zināmu izsniegto licenču skaitu un attiecīgā siera daudzumu saskaņā ar III pielikumā norādīto veidlapas paraugu.

22. pants

1. II nodaļu nepiemēro.

2. Regulas 21. panta 4. punktā minēto informācijas apmaiņu starp dalībvalstīm veic elektroniski, kā to Komisija noteikusi dalībvalstīm.

2.

IEDAĻA

Eksports uz Amerikas Savienotajām Valstīm

23. pants

Saskaņā ar Regulas (EK) Nr. 1255/1999 42. panta 2. punktā minēto procedūru var pieņemt lēmumu uz Amerikas Savienotajām Valstīm eksportēt produktus, kas klasificēti ar KN kodu 0406 atbilstīgi šādām kvotām:

24. pants

1. Eksportējot sieru uz Amerikas Savienotajām Valstīm atbilstīgi kvotām, kas minētas 23. pantā, saskaņā ar šo iedaļu jāuzrāda eksporta licence.

Licences pieteikumu un licenču 16. iedaļā jānorāda produkta 8 ciparu kombinētās nomenklatūras kods ►M2 .Tomēr licences ir derīgas arī jebkuram citam produktam, uz ko attiecas CN kods 0406. ◄

2. Tirgus dalībnieki laika posmā, kas jānosaka ar 23. pantā minēto lēmumu, var iesniegt eksporta licences pieteikumu attiecībā uz minētajā pantā norādīto produktu eksportu nākamā kalendārā gada laikā, ja tie iemaksā drošības naudu saskaņā ar 10. pantu.

3. Pretendentiem, kas iesnieguši pieprasījumu eksporta licenču piešķiršanai attiecībā uz Tokijas-16, Tokijas -22, Urugvajas-16, Urugvajas-17, Urugvajas-18, Urugvajas-20, Urugvajas-21 un Urugvajas-22, Tokijas-25 un Urugvajas-25 kārtā noteiktajām produktu grupām un kvotām, ir jāpierāda, ka viņi vismaz vienā no iepriekšējiem trim gadiem ir eksportējuši attiecīgos produktus uz Amerikas Savienotajām Valstīm un ka viņu izraudzītais importētājs ir pieteikuma iesniedzēja meitasuzņēmums.

4. Eksporta licenču pieteikumos pieteikuma iesniedzēji norāda arī:

5. Eksporta licenču pieteikumiem pievieno izraudzītā importētāja sertifikātu, kurā apliecināts, ka saskaņā ar Amerikas Savienotajās Valstīs spēkā esošajiem noteikumiem viņš ir tiesīgs pretendēt uz importa licencēm 23. punktā minētajiem produktiem.

25. pants

1. Ja eksporta licenču pieteikumi attiecībā uz 23. pantā minēto produktu grupu vai kvotu pārsniedz attiecīgajā gadā pieejamo daudzumu, Komisija pieprasītajiem daudzumiem piemēro vienotu piešķīruma koeficientu.

Drošības naudu par noraidītajiem pieteikumiem vai daudzumiem, kas pārsniedz pieprasītos, atmaksā pilnā apmērā vai daļēji.

2. Ja piešķīruma koeficienta piemērošanas rezultātā izrādīsies, ka pagaidu licences katram pieprasījumam jāpiešķir par mazāk nekā 10 tonnām, atbilstošos pieejamos daudzumus attiecīgā dalībvalsts katrai kvotai piešķirs, veicot lozēšanu. Dalībvalsts izlozē licences, katru par 10 tonnām, pretendentiem, kam, piemērojot piešķīruma koeficientu, būtu piešķirts mazāk par 10 tonnām piešķīruma koeficienta piemērošanas gadījumā.

Ja pēc partiju sastādīšanas paliek daudzumi, kas ir mazāki par 10 tonnām, tos pirms izlozes vienlīdzīgi sadala pa 10 tonnu partijām.

Ja pēc piešķīruma koeficienta piemērošanas paliktu mazāk par 10 tonnām, šo daudzumu uzskatītu par vienu partiju.

Drošības naudu, kas iemaksāta par tiem pieprasījumiem, attiecībā uz kuriem lozējot nav iegūts piešķīrums, nekavējoties atmaksā.

3. Ja licenču pieteikumi ir iesniegti par produktu daudzumiem, kas nepārsniedz 23. pantā minētās attiecīgā gada kvotas, Komisija var piešķirt atlikušos daudzumus pieteikumu iesniedzējiem proporcionāli daudzumiem, par kuriem tika iesniegti pieteikumi, piemērojot piešķīruma koeficientu.

Šādā gadījumā nedēļas laikā no koriģētā piešķīruma publicēšanas dienas tirgus dalībnieki informē kompetento iestādi par papildus daudzumu, ko tie akceptē, un attiecīgi palielina iemaksāto drošības naudu.

26. pants

1. Izraudzīto importētāju vārdus Komisija paziņo kompetentajām Amerikas Savienoto Valstu iestādēm, kā minēts Regulas 24. panta 4. punkta c) apakšpunktā.

2. Ja importa licence par attiecīgajiem daudzumiem nav piešķirta uzņēmēja norādītajam importētājam apstākļos, kas nerada šaubas par 24. panta 5. punktā minētā apliecinājuma godprātību, dalībvalsts var pilnvarot tirgus dalībnieku norādīt citu importētāju ar noteikumu, ka tas ir iekļauts sarakstā, kas ir iesniegts Amerikas Savienoto Valstu kompetentajām iestādēm saskaņā ar šā panta 1. punktu.

Dalībvalsts pēc iespējas ātrāk informē Komisiju par izraudzītā importētāja maiņu, un Komisija ziņo par maiņu Amerikas Savienoto Valstu kompetentajām iestādēm.

27. pants

Eksporta licences izsniedz līdz tā gada 15. decembrim, kas ir pirms kvotas gada attiecībā uz tiem daudzumiem, par kuriem piešķir licences.

Licences ir spēkā no kvotas gada 1. janvāra līdz 31. decembrim.

Licences pieteikumu un licenču 20. iedaļā ieraksta šādu tekstu:

“Eksportam uz Amerikas Savienotajām Valstīm: Kvota … (gadam) – Regulas (EK) Nr. 1282/2006 III nodaļas 2. iedaļa.”.

Licences, ko izsniedz saskaņā ar šo pantu, ir derīgas tikai 23. pantā minētajiem eksporta darījumiem.

28. pants

Piemēro II nodaļu, izņemot 8. un 11. pantu.

3.

IEDAĻA

Eksports uz Dominikānas Republiku

29. pants

1. Dominikānas Republikas kompetentajām iestādēm jāuzrāda apliecināta eksporta licences kopija, kas izsniegta saskaņā ar šo iedaļu, un pienācīgi vizēta eksporta deklarācijas kopija par katru sūtījumu, lai uz Dominikānas Republiku eksportētu piena pulveri saskaņā ar kvotu, kas paredzēta saprašanās memorandā, kas noslēgts starp Eiropas Kopienu un Dominikānas Republiku un kas apstiprināts ar Lēmumu 98/486/EK.

2. Izsniedzot eksporta licences, prioritāti piešķir piena pulverim, kas atbilst šādiem eksporta kompensāciju nomenklatūras kodiem:

Produktiem jābūt ražotiem tikai Kopienā. Pēc kompetento iestāžu lūguma pieteikumu iesniedzēji sniedz jebkādu papildu pamatojumu, ko minētās iestādes uzskata par vajadzīgu, lai izsniegtu licences, un vajadzības gadījumā atļauj šīm iestādēm veikt jebkādas attiecīgo produktu grāmatvedības un ražošanas apstākļu pārbaudes.

30. pants

1. Regulas 29. panta 1, punktā minētā kvota ir 22 400 tonnas līdz 12 mēnešu laikposmam, kas sākas 1. jūlijā. Kvotu sadala divās daļās:

2. Eksporta licenču pieteikumi uz vienu pieteikuma iesniedzēju nedrīkst pārsniegt:

Pieteikumus, kas pārsniedz a) un b) punktā noteikto maksimālo apjomu, noraida.

3. Lai eksporta licences pieteikumu pieņemtu, par katru kompensāciju nomenklatūras produkta kodu var iesniegt tikai vienu eksporta licences pieteikumu, un visi pieteikumi vienas dalībvalsts kompetentajai iestādei ir jāiesniedz vienlaicīgi.

Eksporta licences pieteikumus var pieņemt, ja pieteikuma iesniedzēji iesniegšanas brīdī:

31. pants

Licences pieteikumus iesniedz katru gadu no 1. līdz 10. aprīlim par kvotu, kas attiecas uz laika posmu no 1. jūlija līdz nākošā gada 30. jūnijam.

Saskaņā ar 4. panta 1. punktu visus pieteikumus, kas ir iesniegti pirms termiņa beigām, uzskata par iesniegtiem licenču pieteikumu iesniegšanas perioda pirmajā dienā.

32. pants

Licences pieteikumi un atļaujas ietver:

Saskaņā ar šo iedaļu izsniegtās licences uzliek pienākumu eksportēt uz Dominikānas Republiku.

33. pants

1. Ne vēlāk kā piektajā darba dienā pēc licences pieteikumu iesniegšanai paredzētā laika posma beigām dalībvalstis saskaņā ar V pielikumā norādīto veidlapas paraugu attiecībā uz katru no abām kvotas daļām un katru kompensācijas nomenklatūras produkta kodu paziņo Komisijai par daudzumiem, par kuriem iesniegti licenču pieteikumi, vai arī vajadzības gadījumā, ka pieteikumi nav iesniegti.

Pirms licenču izsniegšanas dalībvalstis īpaši pārbauda, vai 29. panta 2. punktā un 30. panta 1. un 2. punktā minētā informācija ir pareiza.

Ja atklājas, ka informācija, ko iesniedzis tirgus dalībnieks, kuram izdota licence, ir kļūdaina, licenci anulē un drošības naudu atsavina.

2. Komisija pēc iespējas ātrāk izlemj, kādā apmērā attiecībā uz iesniegtajiem pieteikumiem piešķiramas licences, un informē dalībvalstis par savu lēmumu.

Ja visi daudzumi, par kuriem iesniegti licenču pieteikumi, abām kvotas daļām pārsniedz vienu no 30. panta 1. punktā minētajiem daudzumiem, Komisija nosaka piešķīruma koeficientu. Ja pēc piešķīruma koeficienta piemērošanas katrs pieteikuma iesniedzējs saņem daudzumu, kas mazāks par 20 tonnām, pieteikuma iesniedzēji drīkst atsaukt savus pieteikumus. Šādos gadījumos viņi dara to zināmu kompetentajai iestādei trīs dienu laikā pēc Komisijas lēmuma publicēšanas. Drošības naudu atbrīvo nekavējoties. Kompetentā iestāde astoņu dienu laikā pēc lēmuma publicēšanas informē Komisiju par daudzumiem, par kuriem atsaukti pieteikumi un par kuriem atmaksātas drošības naudas.

Ja kopējais daudzums, par kuru ir iesniegti licences pieteikumi, ir mazāks par attiecīgajā periodā pieejamo daudzumu, Komisija sadala atlikušo daudzumu, pamatojoties uz objektīviem kritērijiem un it īpaši ņemot vērā licences pieteikumus visiem produktiem, uz kuriem attiecas KN kodi 0402 10, 0402 21 un 0402 29.

34. pants

1. Licences izsniedz pēc eksportētāja pieprasījuma ne agrāk kā 1. jūnijā un ne vēlāk kā nākamā gada 15. februārī. Tās izsniedz tikai tirgus dalībniekiem, par kuru licenču pieteikumiem paziņots saskaņā ar 33. panta 1. punktu.

Dalībvalstis saskaņā ar VI pielikumā norādīto veidlapas paraugu līdz februāra beigām paziņo Komisijai par kvotas abām daļām un daudzumiem, par kuriem nav izsniegtas licences.

2. Saskaņā ar šo iedaļu izdotās eksporta licences ir derīgas no to faktiskās izdošanas dienas Regulas (EK) Nr. 1291/2000 23. panta 2. punkta nozīmē līdz tā kvotu gada 30. jūnijam, par kuru iesniegts licences pieteikums.

3. Drošības naudu atbrīvo tikai vienā no šādiem diviem gadījumiem:

Drošības naudu, kas attiecas uz daudzumu, kas nav eksportēts, atsavina.

4. Atkāpjoties no Regulas (EK) Nr. 1291/2000 9. panta, licences nav nododamas citām personām.

5. Vēlākais līdz katra gada 31. augustam kompetentā dalībvalsts iestāde, izmantojot VII pielikumā norādīto veidlapas paraugu un ņemot vērā iepriekšējo 12 mēnešu laika posmu, kā minēts 30. panta 1. punktā, paziņo Komisijai par turpmāk minētajiem daudzumiem, kas noteikti atbilstīgi kompensāciju nomenklatūrā noteiktajiem produktu kodiem:

35. pants

1. Piemēro II nodaļu, izņemot 8., 10. un 11. pantu.

2. Atkāpjoties no 7. panta 1. punkta, pēc licences turētāja pieprasījuma var mainīt eksporta licences 16. iedaļas kodu pret citu 29. panta 2. punktā minētu kodu, ja paredzētā kompensācija ir identiska.

Šādus pieprasījumus Regulas (EK) Nr. 800/1999 5. panta 1. punkta nozīmē iesniedz pirms dienas, kad tiek veikts eksports.

Divu darbdienu laikā pēc produkta koda maiņas attiecīgās dalībvalsts kompetentās iestādes Komisijai paziņo šādus datus:

3. Šajā nodaļā minēto informācijas apmaiņu starp dalībvalstīm veic elektroniski, kā to Komisija noteikusi dalībvalstīm.

IV

NODAĻA

NOBEIGUMA NOTEIKUMI

36. pants

Regula (EK) Nr. 174/1999 un Regula (EEK) Nr. 896/84 tiek atcelta.

Atsauces uz Regulu (EK) Nr. 174/1999 uzskata par atsaucēm uz šo regulu, un tās lasāmas saskaņā ar VIII pielikumā ietverto atbilstības tabulu.

Regulu (EK) Nr. 174/1999 turpina piemērot licencēm, attiecībā uz kurām pieteikumi iesniegti pirms šīs regulas piemērošanas dienas.

37. pants

Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.

To piemēro attiecībā uz eksporta licencēm, par kurām pieteikumi iesniegti no 2006. gada 1. septembra.

Pēc ieinteresētā tirgus dalībnieka pieprasījuma, kas iesniegts 3 mēnešu laikā pēc šīs regulas publicēšanas dienas, 7. panta 2. punktu piemēro licencēm, kas izsniegtas pirms 2006. gada 1. septembra.

Šī regula uzliek saistības kopumā un ir tieši piemērojama visās dalībvalstīs.

I PIELIKUMS

II PIELIKUMS

III PIELIKUMS

▼M1

IV PIELIKUMS

Regulas 32. panta c) apakšpunktā minētie ieraksti

— angļu valodā: Chapter III, Section 3 of Regulation (EC) No 1282/2006: tariff quota for 1.7.…-30.6.…, for milk powder under the Memorandum of Understanding concluded between the European Community and the Dominican Republic and approved by Council Decision 98/486/EC.